CELEX: 62021CN0310
Language: da
Date: 2021-05-17 00:00:00
Title: Sag C-310/21 P: Appel iværksat den 17. maj 2021 af Aquind Ltd, Aquind Energy Sàrl og Aquind SAS til prøvelse af kendelse afsagt af Retten (Anden Afdeling) den 5. marts 2021 i sag T-885/19, Aquind m.fl. mod Kommissionen

9.8.2021   
            
            
               DA
            
            
               Den Europæiske Unions Tidende
            
            
               C 320/26
            
         
      Appel iværksat den 17. maj 2021 af Aquind Ltd, Aquind Energy Sàrl og Aquind SAS til prøvelse af kendelse afsagt af Retten (Anden Afdeling) den 5. marts 2021 i sag T-885/19, Aquind m.fl. mod Kommissionen
      (Sag C-310/21 P)
      (2021/C 320/25)
      Processprog: engelsk
      
         Parter
      
      
         Appellanter: Aquind Ltd, Aquind Energy Sàrl og Aquind SAS (ved solicitors S. Goldberg, E. White og C. Davis)
      
         De andre parter i appelsagen: Europa-Kommissionen, Forbundsrepublikken Tyskland, Kongeriget Spanien og Den Franske Republik
      
         Appellanterne har nedlagt følgende påstande
      
      
                  —
               
               
                  Den appellerede kendelse ophæves.
               
            
                  —
               
               
                  Der gives medhold i søgsmålet i første instans, og Kommissionens delegerede forordning (EU) 2020/389 (1) annulleres, i det omfang den finder anvendelse på appellanterne.
               
            
                  —
               
               
                  Kommissionen tilpligtes at betale sagsomkostningerne både i appelsagen og i sagen for Retten.
               
            
         Anbringender og væsentligste argumenter
      
      Appellanterne har gjort gældende, at Kommissionens delegerede forordning (EU) 2020/389 burde være blevet anset for en endelig retsakt på datoen for dens vedtagelse og ikke på datoen for dens ikrafttrædelse, hvilket Parlamentet eller Rådet ikke gjorde indsigelser mod. Denne forordning kunne således anfægtes selv inden datoen for dens offentliggørelse. Appellanterne er derfor af den opfattelse, at Retten fejlagtigt anvendte Domstolens praksis vedrørende retsakter, som ikke kan anfægtes.
      
         (1)  Kommissionens delegerede forordning (EU) 2020/389 af 31.10.2019 om ændring af Europa-Parlamentets og Rådets forordning (EU) nr. 347/2013 for så vidt angår EU-listen over projekter af fælles interesse (EUT 2020, L 74, s. 1).